钦定古今图书集成/明伦汇编/官常典/第563卷 > 赵珝
## 钦定古今图书集成/明伦汇编/官常典/第563卷 > 赵珝

按《唐书赵犫传》：“犫子珝，字有节，雄毅喜书，善骑射。巢
之难，激励麾下，约皆死。以先冢迩贼，畏见残𬺈，即夜
缒死。士取柩以入。库有巨弩，机牙坏不能张，珝以意
调治，激矢至五百步，人马皆洞，贼畏不敢逼。以劳检
校尚书右仆射，遥领处州刺史。昶帅忠武，珝迁行军
司马。昶之丧，知忠武留后，政简济，上下安之。全忠表”
为忠武军节度使。陈土恶善圮，珝叠甓表，墉遂无患。
《三》加检校太保。光化二年，同中书门下平章事，进兼
侍中，封天水郡公。按邓艾故迹，决翟王渠溉稻以利
农。一家三节度，相继二十馀年，陈人宜之。天复初，韩
建帅忠武，以珝知同州节度留后。昭宗还长安，诏入
朝，赐号“迎銮功臣”，以检校太傅为右金吾卫上将军，
从东迁。岁馀，以疾免。卒，年五十五，赠侍中。陈人为“罢
市。”